                                                                                                                          1. sz. melléklet

Budapest Főváros Közgyűlésének
……/2012. (…) önkormányzati rendelete
Budapest Főváros szmogriadótervéről szóló 69/2008. (XII.10.) számú Főv. Kgy. rendelet módosításáról

A Fővárosi Önkormányzat Közgyűlése a helyi önkormányzatokról szóló 1990. évi LXV. törvény 63/A. § l) pontjában meghatározott feladatkörében, a környezet védelmének általános szabályairól szóló 1995. évi LIII. törvény 48. § (5) bekezdésében foglalt felhatalmazás alapján, valamint a levegő védelméről szóló 306/2010. (XII. 23.) Korm. rendelet 20. § (3) bekezdés előírásainak megfelelően a következőket rendeli el:

1.§

Budapest Főváros szmogriadó-tervéről szóló 69/2008. (XII.10.) Főv. Kgy. rendelet
10.§ h) pontja helyébe az alábbi rendelkezés lép:

[10. § Az e rendelet 9. § b) pontja alapján hozott forgalomkorlátozás alól mentesülnek:]

„ h) a kommunális feladatukat végző, külön jogszabályban meghatározott olyan gépjárművek, amelyek - műszaki felépítésüknél fogva - csak a mentőszolgálatban, vérellátó szolgálatban, halott-szállításra, úttisztításra (közterületek tisztán tartása, locsolása, valamint közutak, repülőterek hó- és síkosságmentesítése, só- és homokszórása), a lakosság vízellátására, a kommunális hulladékszállításra, a kéményseprőipari közszolgáltatásra, a kiemelt zöldterületek fenntartásával kapcsolatos közfeladatok ellátására, a villamos- és gázenergia-, távhő-, melegvíz-, ivóvíz-, szennyvízhálózatok, a távközlési szolgáltatás, a közműjellegű vezetékrendszerek (különösen a termékvezeték, a közúti forgalomirányító, a közúti közösségi és vasúti közlekedés vezetékei) hibabemérésére és - elhárítására használhatók, továbbá azon szervezetek következő feladatukat végző járművei, amelyek jogosultak pénzfeldolgozási tevékenység, vagy egyetemes postai szolgáltatás végzésére;”


2.§

Ez a rendelet a kihirdetését követő napon lép hatályba, és a hatályba lépést követő napon hatályát veszti.



Sárádi Kálmánné dr.	         Tarlós István
      főjegyző	      főpolgármester


 INDOKOLÁS

Általános indokolás

Figyelemmel Budapest Főváros szmogriadótervéről szóló 69/2008. (XII.10.) számú Főv. Kgy. rendelet alapján elrendelt szmogriadó során szerzett tapasztalatokra indokolttá vált a rendelet felülvizsgálata és módosítása. 
A rendelet módosításával biztosítható a Főkert Zrt. közfeladatainak zavartalan ellátása a szmogriadó forgalomkorlátozó intézkedései alatt.


Részletes indokolás

Az 1.§-hoz
A Főkert Zrt. feladata a kezelésébe tartozó területeken lévő fák gondozása, amelybe beletartozik a balesetveszélyes fák eltávolítása is. Ilyen balesetveszély bármikor előfordulhat, a szmogriadó tájékoztatási vagy riasztási fokozatának elrendelése alatt is.


A 2.§-hoz

A rendelet hatálybalépéséről és a deregulációról rendelkezik.

